open-index/open-wikipedia-markdown huggingface dataset:
יחסי אוסטריה–הוותיקן

**יחסי אוסטריה–הוותיקן** הם יחסי החוץ המתקיימים בין רפובליקת אוסטריה לכס הקדוש. מבחינה היסטורית הוותיקן קיים יחסי חוץ דרך נונציוס, והחזיק נונציו אפוסטולי לאוסטריה, עוד מתקופת ממלכת הבסבורג.

## היסטוריה
ב-18 באוגוסט 1855, פרנץ יוזף הראשון, קיסר אוסטריה כינס קונקורדט עם האפיפיור פיוס התשיעי. אוסטריה החזיקה בזכות הטלת וטו על בחירת האפיפיור, אולם זכות זו בוטלה על ידי פיוס העשירי בשנת 1903, לאחר שאוסטריה הטילה וטו על בחירתו של מריאנו רמפולה כאפיפיור.

ב-5 ביוני 1933, חתמה הממשלה הפדרלית תחת הקנצלר אנגלברט דולפוס עם האפיפיור פיוס האחד עשר על קונקורדט חדש, אשר חיזק שוב את כוחה של הכנסייה הקתולית באוסטריה ואף קיבל מעמד חוקתי חלקי במהלך האשרור הרשמי בשנת 1934. המשך קיומו לאחר 1945 היה שנוי במחלוקת בתחילה, אך בשנת 1957 הוכר על ידי הממשלה הפדרלית, כך שהוא באופן רשמי עדיין בתוקף כיום. עם זאת הקונקורדטים הבאים (1960 ו-1962) תיקנו הוראות חשובות ביחס לנישואין אזרחיים והלאמת הקרן הדתית.

מכיוון שבאוסטריה הפרדה קפדנית בענייני דת ומדינה, כמו גם חופש אמונה והגדרה עצמית מלאה בענייני אמונה (אם הם נשארים בגבולות החוק) קיימים הסכמים עם כנסיות וחברות דתיות - פרט לפיקוח העקרוני של משרד התרבות והכלכלה - רק בענייני משפט ציבורי כמו חינוך דתי, סובסידיות לצדקה, ייצוג בתקשורת לשירותים ציבוריים וכדומה.

הקונקורדט של שנת 1933 לא הוביל בטווח הארוך לחזוק כוחה של הקתוליות, אלא לסובלנות ביחסי הרפובליקה של אוסטריה כלפי הדתות והזרמים השונים, על ידי השפעה מודאלית.

## נציגויות דיפלומטיות
* אוסטריה מחזיקה שגרירות בוותיקן.
* הכס הקדוש מחזיק באוסטריה נונציו אפוסטולי בווינה.

## קישורים חיצוניים

## הערות שוליים

קטגוריה:ערכים ללא קטגוריות פיזיות - יחסי חוץ
קאצ'ו א פפה

**קאצ'ו א פפה** (מאיטלקית: **Cacio e Pepe**, מילולית: "גבינה ופלפל") הוא מאכל פסטה מהמטבח האיטלקי, המזוהה עם מחוז לאציו והעיר רומא. פירוש השם הוא "גבינה ופלפל" בכמה ניבים איטלקיים מרכזיים. כפי שהשם מרמז, מרכיבי המנה פשוטים מאוד וכוללים פלפל שחור, גבינת פקורינו רומנו מגוררת וספגטי או טונרלי, השם המקובל בלאציו לספגטי א-לה קיטרה - צורת פסטה ארוכה ומרובעת שנוצרת בעזרת מכשיר שנקרא גיטרה. כשמכינים את המנה נותרים מעט ממי הבישול החמים עם הפסטה: החום ממיס את הגבינה, ואילו העמילנים במים עוזרים לכבוש את הפלפל והגבינה לפסטה. בטוסקנה נהוג להכין לפעמים את המנה עם פיצ'י - צורת פסטה ארוכה ועבה אופיינית לטוסקנה שניתן לתאר כספגטי מרודדים ידנית.

## ביבליוגרפיה
* 

## ראו גם
* המטבח האיטלקי
* אטריות
* אל דנטה

## קישורים חיצוניים

* 
* 
* פסטה ברוטב גבינה ופלפל - וואלה!|מתכון מאת: עז תלם,
* ספגטי קצ'ו אה פפה - אתר Mako, 28 באוקטובר 2018
* Cacio e pepe: Italy's beloved 3-ingredient pasta dish - מאתר ה-BBC
* 

## הערות שוליים

קטגוריה:פסטה
קטגוריה:המטבח האיטלקי
קטגוריה:המטבח האיטלקי: רטבים
יחסי ברזיל–הולנד

**יחסי ברזיל–הולנד** הם היחסים הדיפלומטיים שבין **[[ברזיל|הרפובליקה הפדרלית של ברזיל]]** לבין **[[הולנד|ממלכת ארצות השפלה]]**.

## סקירה כללית
היחסים הדיפלומטיים הרשמיים שבין הרפובליקה הפדרלית של ברזיל לבין ממלכת ארצות השפלה הם יחסים דיפלומטיים מלאים. במהלך המאה השבע עשרה החלו ליישב בהדרגה הולנדים את ברזיל, באותה התקופה מספרם עמד על עשרות אלפים, אך בהדרגה ירד. בשנות החמישים של המאה העשרים עלה מספר ההולנדים–ברזילאים בחזרה ועומד על מספר אלפים.

## נציגויות דיפלומטיות
* הולנד מיוצגת בברזיל בדרג השגרירות באמצעות שגרירות רשמית שהיא מחזיקה בברזיליה, בירת המדינה. הולנד מיוצגת בברזיל גם בדרג הקונסולרי באמצעות שתים עשרה קונסוליות בערים: בלם, קוריטיבה, פורטלזה, מנאוס, נאטאל, פורטו אלגרה, רסיפה, ריו דה ז'ניירו, סלבדור (ברזיל), סנטוס, סאו פאולו, וויטוריה.
* ברזיל מיוצגת בהולנד בדרג השגרירות באמצעות שגרירות רשמית שהיא מחזיקה בהאג. ברזיל מיוצגת בהולנד גם בדרג הקונסולרי באמצעות שתי קונסוליות שהיא מחזיקה בערים אמסטרדם, ורוטרדם.

## קישורים חיצוניים

## הערות שוליים

קטגוריה:ערכים ללא קטגוריות פיזיות - יחסי חוץ
אידאה וילריניו

**אידאה וילריניו** (בספרדית: **Idea Vilariño**; מונטווידאו, 18 באוגוסט 1920 – 28 באפריל 2009) הייתה משוררת, פובליציסטית ומבקרת ספרות אורוגוואית שהשתייכה לקבוצת סופרים המכונה "דור 45". כמו כן הייתה מתרגמת, מלחינה מצליחה ומרצה באקדמיה.

## ביוגרפיה
אידיאה וילריניו נולדה למשפחה של שוחרי תרבות מהמעמד הבינוני, שבה הספרות והמוזיקה תמיד היו נוכחים. אביה, לאנדרו וילריניו (1892–1944), היה משורר שיצירותיו לא פורסמו בחייו. כמו כל אחיה גם היא למדה מוזיקה. אמה הכירה היטב את הספרות האירופאית, ואביה היה אנרכיסט ידוע.

היא הייתה מורה בתיכון מ-1955 עד להפיכה הצבאית באורוגוואי ב-1973. לאחר שהוחזר השלטון הדמוקרטי, מ-1985, הייתה למרצה לספרות אורוגוואית בחוג לספרות אורוגוואית ולטינו-אמריקאית באוניברסיטת הרפובליקה.

היא כתבה מגיל צעיר, והשירים הראשונים שלה נוצרו בין גיל 17 ל-20. ספרה הראשון, La Suplicante (המתחננת), פורסם ב-1945. בשנים הבאות זכתה לפרסום בינלאומי ולפרסים ספרותיים. שיריה טבועים בחוויה אינטימית, באינטנסיביות ובמועקה. את סגנונה המיוחד מבקריה מייחסים לבעיות בריאותיות שמהן סבלה ולילדותה.

המשוררת סבלה מגיל צעיר מאוד מבעיות אסתמה ואקזמה, שבגללן נאלצה לעזוב את הבית ואת משפחתה בגיל 16. חולשה גופנית שנהפכה לאמוציונלית והעניקה לה רגישות מיוחדת. מותם המוקדם של הוריה ואחיה הבכור השפיעו גם הם, והפכו את האבל לרגש קבוע בחייה.
ממוזער|הסופרים שהיו חלק מ"דור 45"
היא הייתה חלק מדור הסופרים בעלי סגנונות שונים שהופיעו בזירה הספרותית מ-1945 עד 1950 ונקרא "דור 45". בדור הזה הסופרים הבולטים היו חואן קרלוס אונטי, מריו בנדטי, אנחל רמה, רודריגס מונגל ועוד סופרים שהחלו לפרסם באותן שנים. וילריניו השתתפה במספר רב של יוזמות ספרותיות. היא הייתה בין המייסדים של כתב העת הספרותי "סינמן ונומרו" שהיה בעל השפעה בין השנים 1945–1985 (ודרכו הכירה את חואן רמון חימנס) והייתה בין הכותבים בעיתונים "מרצ'ה", "אופיניון", "ברצה", "אסיר" ו"טקסטו קריטיקו".

תרגומיה זכו להכרה וחלקם, כמו תרגומיה לשייקספיר, הוצגו על במות תיאטרון במונטווידאו.

ב-1997 התראיינה אצל רוסריו פיירו ופבלו רוקה (Rosario Peyrou & Pablo Rocca), ראיון ששימש בסיס לסרט התיעודי "אידאה" שהוצג ב-1998.

ספריה תורגמו לאיטלקית, לגרמנית ולפורטוגזית.

שירים שהלחינה בוצעו על ידי הזמרים הפופולריים ביותר באורוגוואי, בהם דניאל ויגליטי, אלפרדו סיטרוסה, ולהקת לוס אולימרניוס.

ב-2004 קיבלה את פרס קונקס של מרקוסור, שניתן על ידי קרן קונקס הארגנטינאית, כסופרת המשפיעה ביותר בארצות האזור.
[ממוזער|המשוררת בשולחנה, [1983]]
נפטרה במונטווידאו ב-28 באפריל 2009 בגיל 88 בעקבות ניתוח שהסתבך.

כיום כתבי היד של יצירותיה יצאו מאורוגוואי בניגוד לרצונה המפורשː מחברות שיריה, שבהן כתבה במשך כ-70 שנה, נמכרו לארכיון של אוניברסיטת פרינסטון.

חלק גדול מיצירותיה משקפות את קשר האהבה הסוער של המשוררת עם הסופר האורוגוואי החשוב חואן קרלוס אונטי (Juan Carlos Onetti).

## פעילותה הספרותית
### שירה

### מסות

### תרגומים

## קישורים חיצוניים

## הערות שוליים

2019 09
קטגוריה:סופרים אורוגוואים
קטגוריה:משוררים אורוגוואים
קטגוריה:מבקרות ספרות
קטגוריה:מסאיות
קטגוריה:מתרגמות
קטגוריה:ילידות 1920
קטגוריה:משוררות
קטגוריה:סופרות
קטגוריה:נפטרות ב-2009
קטגוריה:נפטרים ב-2009
איווט ניקול בראון

**איווט ניקול בראון** (באנגלית: **Yvette Nicole Brown**; נולדה ב-12 באוגוסט 1971) היא שחקנית, מדבבת, קומיקאית ומנחת טלוויזיה אמריקאית. היא גילמה את שירלי בנט בסדרה "קומיוניטי" ואת הלן דובואה בסדרות "דרייק וג'וש" ו"ויקטוריוס".

## ראשית חייה
בראון נולדה ב-איסט קליבלנד , אוהיו. היא סיימה את לימודיה בבית הספר התיכון Warrensville Heights בשנת 1989.

## קריירה
בראון הופיעה לראשונה בפרסומות לפני שהחלה לשחק בסדרות טלוויזיה. היא הופיעה בסדרות כגון טירוף בבית, מלקולם באמצע, כל כך רייבן, והגרסה האמריקאית של המשרד. היא שיחקה את מנהלת בתי הקולנוע הלן דובואה בסיטקום דרייק וג'וש של ניקלודיאון ושבה לשחק דמות זו בפרק של העונה השנייה של "ויקטוריוס". היא גם דיבבה את קוקי בסדרה כלבי מכלאה.

בשנת 2009 בראון החלה לככב כשירלי בנט בסדרה הקומית קומיוניטי. ב־30 בספטמבר 2014 הודיעה שהיא תעזוב את התוכנית אחרי חמש עונות על מנת לטפל באביה החולה.

בראון הופיעה בפרקים של Thrilling Adventure Hour בתור "The Troubleshooter" בסדרת הניצוצות נבדה, מרשל על מאדים.

בשנת 2014 דווח כי בראון אמורה לחזור לסדרות ברשת האמריקאית USA (ערוץ טלוויזיה). זמן קצר לאחר שעזבה את קומיוניטי, הדמות של דני, אותה גילמה בסיטקום של רשת CBS, "הזוג המוזר", הפכה לדמות קבועה. היא גם הייתה אורחת קבועה ב-Talking Dead של AMC. היא מארחת נכון לעכשיו את סדרת הקוספליי Cosplay Melee של ערוץ Syfy.

ביולי 2018, החליפה בראון באופן זמני את כריס הארדוויק כמארחת של Talking Dead.

בשנת 2019 כתבה בראון את הקומדיה הרומנטית Always A Bridesmaid. בסרט מככבים ג'ורדן קאלוויי וג'ביסיה לסלי.

בשנת 2021 השתתפה בסרט "החבובות: האחוזה הרדופה" שעלה בדיסני+, כמו כן החלה לדבב בסדרה "צוות תרנגול".

## פילמוגרפיה
### סרטים

### טלוויזיה

## קישורים חיצוניים

* 

## הערות שוליים

קטגוריה:שחקניות קולנוע וטלוויזיה אפרו-אמריקאיות
קטגוריה:מדבבות אמריקאיות
קטגוריה:קומיקאיות אמריקאיות
קטגוריה:מנחות טלוויזיה אמריקאיות
קטגוריה:בוגרי אוניברסיטת אקרון
קטגוריה:משתתפי הזמר במסכה (תוכנית טלוויזיה אמריקאית)
קטגוריה:אמריקאיות שנולדו ב-1971
קטגוריה:אמריקאים שנולדו ב-1971
להרגיש בבית

**להרגיש בבית** (, בליטון הקוריאני המחודש: **Bin-jip**; משמעות שם זה היא **בית ריק**; באנגלית: **3-Iron**) הוא סרט דרום קוריאני-יפני מסוגות הדרמה הרומנטית והפשע משנת 2004 שבוים והופק על ידי קים קי-דוק. עלילת הסרט מתמקדת במערכת היחסים שבין אדם הפורץ לבתים שבעליהם נעדרים מהם ומתגורר בהם עד לשובם, לבין אישה מוכה. הסרט מתאפיין בהיעדר דיאלוגים בין שתי הדמויות הראשיות.

## עלילה
**טאה-סוק** הוא אדם בודד המתנייד באמצעות אופנועו ומחפש אחר דירות שבעליהן אינם שוהים בהן. כשהוא מאתר כאלו, הוא פורץ את מנעולי דלתותיהן, נכנס פנימה ושוהה בהן במשך תקופת היעדרות בעלי הבית. במהלך שהותו מכבס הפורץ את בגדי הבעלים ומתקן את מכשירי החשמל התקולים שלהם, על פי רוב, בעת שבנגן התקליטורים של הבעלים מתנגן השיר "גאפסה" של נטשה אטלס. כמו כן, הוא אוכל מהאוכל הנמצא בדירות ולובש את בגדי בעליהן. כאשר הוא פורץ לבית גדול מסוים, צופה בו אישה מוכה בשם **סון-הווה**. טאה-סוק עוזב את הבית אחרי שנוצר קשר עין בינו לבין סון-הווה, אך אז הוא מחליט לשוב לשם. הוא מבחין בהתעללות שחווה האישה מצד בעלה ומושך את תשומת ליבו על ידי כך שהוא משחק גולף בחצר הבית. הוא מכה את הבעל באמצעות כדורי גולף שהוא מיידה בו ולאחר מכן עוזב את המקום יחד עם האישה.

הזוג מתחיל לפתח מערכת יחסים שקטה, והם עוברים מדירה לדירה באותה מתכונת שבה נהג טאה-סוק עד עתה. בעת שהם שוהים באחת מהדירות, לאחר שהם שתו לשכרה, הם מתגלים על ידי בעלי הבית ששבו באותו הזמן, כאשר הם ישנים במיטותיהם ולבושים בפיג'מותיהם. בהמשך, הם נכנסים לתסבוכת עם החוק כאשר הם פורצים לביתו של קשיש שמת לבדו. בעת שהם פועלים לקברו בצורה ראויה, בנו של המת נכנס לדירה יחד עם אשתו ואלו מאשימים את זוג הפורצים בהריגה. הפורץ והפורצת נחקרים במשטרה, אך שניהם שומרים על שתיקה מוחלטת. מחקירת האירוע עולה כי אף חפץ לא נגנב מהבתים שבהם שהה הזוג, וכן שהקשיש מת מסרטן הריאה.

בעלה של סון-הווה, הטוען שהיא נחטפה על ידי טאה-סוק מגיע לקחתה הביתה, ומשחד את השוטר הממונה על החקירה על מנת שיאפשר לו להכותו באמצעות כדורי גולף. בסופו של דבר תוקף הנחקר את קצין המשטרה וכתוצאה מכך נשלח לכלא. שם, הוא מתאמן במשחק גולף דמיוני, עם כדורים ומקל דמיוניים, ומפתח את כישוריו להתגנבות ולהסתתרות, תוך כדי שהוא מתסכל את סוהר תאו עקב הצלחתו להישאר מעבר לטווח ראייתו.

אחרי שטאה-סוק משתחרר מהכלא, הוא חובר מחדש לסון-הווה בביתה, תוך שהוא משתמש בכישוריו כדי לחמוק מגילוי על ידי בעלה. הוא עומד מאחוריו ומבצע יחד עמו את תנועותיו, ואפילו מצליח לנשק את האישה מעבר לכתפו של הבעל (תמונת עטיפת הסרט). בסצנה, נראית סון-הווה אומרת "אני אוהבת אותך" לבעלה, אך למעשה האמירה מכוונת לטאה-סוק הניצב מאחוריו. הבעל עוזב לנסיעת עסקים נוספת והאישה מתחבקת עם טאה-סוק.

## דמויות ושחקנים
***טאה-סוק** - ג'ה-הי 
***סון-הווה** - לי סאונג-יאון 
*בעלה של סון-הווה - צ'וי ג'יונג-הו
*הבלש **צ'ו** - ג'ו ג'ין-מו
*הקצין **לי** - פארק דונג-ג'ין
***מין-קיו** - קוון היוק-הו

## קישורים חיצוניים

* 

## הערות שוליים

קטגוריה:סרטים דרום קוריאניים
קטגוריה:סרטי 2004
קטגוריה:סרטי דרמה רומנטית
קטגוריה:סרטי פשע
קטגוריה:סרטים על התעללות
קרשקש וידאל

רבי **קרשקש וידאל** (שמו היהודי היה "יהודה") היה מחכמי ברצלונה בתחילת המאה הארבע עשרה, מחבר חידושים על התלמוד. 
## ביוגרפיה
כפי הנראה נולד בברצלונה שבספרד בתחילת האלף השישי (1240- 1250), ויצחק בער מעלה את ההשערה שאביו הוא שלמה וידאל הגזבר של יעקב הראשון מלך אראגון. למד תורה בבית מדרשם של הרא"ה (שהיה רבו המובהק, שכן רק אותו הוא מכנה "מורי נר"ו") והרשב"א. מסיבה בלתי ידועה נדד ממקומו ועבר לעיר מרסיי ומשם לפרפיניאן בה נחשב לאחר מנכבדי העיר. במסגרת הפולמוס נגד לימוד הפילוסופיה ביקש הרשב"א מרבי קרשקש לתמוך במחנה המתנגדים, אך הוא עצמו נקט עמדה מתונה יחסית.
לאחר מכן, חזר לברצלונה, ובשנת ה'ס"ו הוא נזכר ב"איגרת ההתנצלות הקטן" לרבי קלונימוס בן קלונימוס תלמיד הרשב"א.
הריב"ש מזכיר חכם בשם "דון אשתרוק קרשקש", שהיה תלמיד הרשב"א והרא"ה. יש הטוענים כי הכוונה אליו, ויש חולקים.

## משפחתו
לרבי קרשקש היה אח בשם רבי בונפאס וידאל שהיה מהמעוררים בפולמוס נגד הפילוסופיה, ובן בשם אסתרוג שנשא את בתו של שמואל שקייל מעשירי נרבונה בסביבות שנת ה'נ"ז.
## חידושיו על התלמוד
רבי קרשקש חיבר חידושים על מספר מסכתות מן התלמוד. בחידושיו הרבה לצטט מרבותיו הרא"ה והרשב"א, וכן מרבם הרמב"ן. לחידושיו הייתה השפעה רבה על חידושי הר"ן. על פי מקורות שונים, ידוע לנו כי כתב חידושים למסכתות הבאות:
* מסכת כתובות - הובאו מהם בשיטה מקובצת. יצאו לאור מכתב יד על ידי הרב משה הרשלר והרב ל. אריה פלדמן בהוצאת מכון שלם, ירושלים, ה'תשמ"ג.
* מסכת גיטין - הרב אליהו ליכטנשטיין טען שהחידושים למסכת גיטין שיוחסו במהלך הדורות לריטב"א, נכתבו למעשה על ידי רבי קרשקש וידאל טענה זו התקבלה גם על ידי הרב פלדמן. הרב שילה רפאל דחה את הוכחותיו וטען כי חידושים אלו הם של הריטב"א.
* מסכת בבא מציעא - הריב"ש מזכיר חידושים של דון אשתרוק קרשקש לבבא מציעא. הרב אליהו ליכטנשטיין ייחס לרבי קרשקש את החלק הראשון של חידושי הריטב"א הנדפסים לבבא מציעא (עד דף יב), שהודפסו לראשונה בשו"ת מהר"ם גאלנטי, ונציה, ה'שס"ח. יש שדחו זיהוי זה.
* מסכת נדרים - בכמה כתבי יד מצוין שרבי קרשקש חיבר חידושים לנדרים. הרב אהרן פולד מציע שהחידושים שנדפסו כחידושי הריטב"א על מסכת נדרים הם של רבי קרשקש. הרב אהרן יפה'ן דחה השערה זו, אך הרב פלדמן במבוא לחידושי כתובות לא שלל אותה.
* רבי קרשקש מפנה בדבריו לחידושיו על מסכתות עירובין, יבמות, סנהדרין, חולין וקידושין, וכן כותב על כמה מסכתות נוספות שהוא עתיד לבאר, אך כתבי היד של חידושיו למסכתות אלו לא הגיעו לידינו.

## לקריאה נוספת
* הרב אליהו ליכטנשטיין, מבוא לחידושי הריטב"א למסכת גיטין, בהוצאת מוסד הרב קוק.
* הרב אליהו ליכטנשטיין, מבוא לחידושי הר"ן למסכת עבודה זרה בהוצאת מוסד הרב קוק, ה'תש"ן.
* הרב ל. אריה פלדמן, מבוא לחידושי רבנו קרשקש על מסכת כתובות, מכון שלם, ירושלים ה'תשמ"ג.
* הרב שילה רפאל, מבוא לחידושי הריטב"א למסכת חולין, מהדורת מוסד הרב קוק.
* הרב יוסף אליהו מובשוביץ, מבוא לחידושי הריטב"א לפרק שנים אוחזין, בתוך חידושי הריטב"א למסכת בבא מציעא, בהוצאת מוסד הרב קוק.
* הרב יוסף מיכאל יוסקוביץ, מבוא לתולדות רבי קרשקש וידאל בתוך מבוא לקובץ מפרשים כתובות הוצאת עוז והדר ירושלים ה'תשפ"ג.

## קישורים חיצוניים
* 

## הערות שוליים

קטגוריה:פרשני התלמוד
קטגוריה:תלמידי הרשב"א
קטגוריה:ברצלונה: רבנים
קטגוריה:פרפיניאן: אישים
קטגוריה:יהודי ספרד במאה ה-13
קטגוריה:יהודי פרובאנס במאה ה-14
קטגוריה:ילידי המאה ה-13
קטגוריה:נפטרים במאה ה-14
צסק"א מוסקבה (הוקי קרח, 1996–2002)

**קבוצת ההוקי צסק"א** הייתה קבוצת הוקי קרח ממוסקבה, רוסיה שהתקיימה לצד מועדון אחר של צסק"א מוסקבה בשנים 2002-2002.

המועדון הוקם ב-14 במאי 1996 על ידי ויקטור טיכונוב לאחר שפוטר מתפקיד המאמן הראשי של מועדון צסק"א מוסקבה. המועדון העפיל לליגת העל הרוסית בהוקי קרח לאחר עונת 2001/02. את עונת הבכורה המועדון סיים במקום ה-17 באותה שנה והיה אמור לרדת ללליגת המשנה, אך אז המועדון התפרק באוגוסט 2002 ומועדון הפאר צסק"א מוסקבה תפס את מקומו של המועדון של טיכונוב בליגה  הבכירה. 

## הישגים לפי עונה

* הניצחון הגדול ביותר — 18:3 (על אוונגרד טמבוב — 1999/00)
* התבוסה הגדולה ביותר — 0:10 (לנפטכימיק ניז'נקאמסק — 1997/98).
## ראו גם
*צסק"א מוסקבה (הוקי קרח)
## קישורים חיצוניים
* hccska.narod.ru 
## הערות שוליים

קטגוריה:צסק"א מוסקבה
קטגוריה:קבוצות הוקי קרח רוסיות שהתפרקו
פתן ים סטוקס

**פתן ים סטוקס** (שם מדעי: *Hydrophis stokesii*) הוא מין של נחש ים ארסי ממשפחת הפתניים החי במימי האזור האינדו פסיפי. מין זה משויך לפי חלק מהחוקרים לסוג עצמאי (**Astrotia**). הוא קרוי על שם האדמירל הבריטי ומגלה הארצות ג'ון לורט סטוקס .

## מאפיינים
התפוצה של נחש ימי זה היא מחופי פקיסטן, הודו וסרי לנקה עד לאוסטרליה הטרופית ומצפין עד למצר טאיוואן וים סין הדרומי. הוא שוכן בשוניות אלמוגים טרופיות בעומק רדוד.

נחש זה הוא מהכבדים שבנחשי הים. הוא מגיע לאורך מטר וחצי והוא בעל מבנה מפוטם ועגלגל השונה מכל נחש ים. הוא בעל קשקשי גב וגחון רחבים שצבעם צהוב-שמנת עד לחום ועד שחור. על גבו רצועות כהות ולבנות לסירוגין. הנחש בעל ניבי ארס מגודלים יחסית והוא יכול להרוג בקלות, אף שלא מיוחסת לו מתקפה קטלנית. עם זאת פרטים של נחש זה נתפסים לעיתים ברשתות דיג ועלולים להכיש את הדייגים אותם. הוא נחשב לנחש אגרסיבי יחסית.

ארסו של הנחש עוזר לו להרוג טרף של דגים ורכיכות מתחת למים כשהוא קוטל אותם במהירות במקום לרדוף אחריהם. בדומה למרבית נחשי הים הוא משריץ מתחת למים צאצאים חיים, עד 5 במספר בכל עונת רבייה. לעיתים הנחשים מתקבצים יחדיו בקבוצות של אלפי פרטים בשביל ההזדווגות.

## קישורים חיצוניים

## הערות שוליים

קטגוריה:בעלי חיים שתוארו ב-1846
קטגוריה:טקסונים שתוארו בידי ג'ון אדוארד גריי
קטגוריה:פתני ים
קטגוריה:סרי לנקה: זוחלים
קטגוריה:אוסטרליה: זוחלים
קטגוריה:בעלי חיים ימיים בתת-היבשת ההודית
למבורגיני LM002

**למבורגיני LM002** (באיטלקית: **Lamborghini LM002**) הוא טנדר מתוצרת יצרנית מכוניות הספורט האיטלקית למבורגיני אשר יוצר בין השנים 1986 – 1993 בעיירה Sant'Agata Bolognese  במטרופולין של בולוניה  במחוז אמיליה-רומאניה באיטליה.

## למבורגיני LM002
* דגם הייצור של "למבורגיני LM002" הוצג לראשונה בתערוכת הרכב בבריסל בשנת 1986.
* דגם "למבורגיני LM002" זכה לכינוי "רמבו-למבו".
* קבינה כפולה.
* 4 דלתות.
* מנוע קדמי 5.2 ליטר, 7.2 ליטר.
* מנוע בנזין.
* הנעה כפולה 4x4.
* קיבולת מכל דלק - 169 ליטר.
* תאוצה בים 0-100 קמ"ש היא 7.8 שניות (מנוע 5,167 סמ"ק).
* דגמים אזרחיים היו מצוידים בחבילת יוקרה מלאה, הכוללת מושבי עור מלאים, חלונות חשמל כהים, מיזוג אוויר וסטריאו פרימיום המותקן בקונסולת גג.
* דגם "למבורגיני LM002" צולם לסרט צעצועים (1992) ולסדרת הסרטים מהיר ועצבני (2009).

### תצורות
* 4 דלתות - טנדר.
* 4 דלתות - טנדר בתצורת "sport utility truck".
* 5 דלתות - סטיישן - יוצרה יחידה אחת עבור חסן אל-בולקיה הסולטאן של ברוניי.

## שימוש צבאי
ב-18 ביולי 2004 בבסיס צבאי של ארצות הברית סמוך לעיר בעקובה  השתמשו אנשי הצבא האמריקני בדגם "למבורגיני LM002" שהיה שייך לעודאי חוסיין כדי לדמות את ההשפעות של מכוניות תופת.

## תמונות

קובץ:1991 Lamborghini LM 002 (9030260095).jpg | "למבורגיני LM002", שנת 1991  
קובץ: Doors open LM002.jpg | "למבורגיני LM002"
קובץ:1989 LM-002 rear.jpg | "למבורגיני LM002", שנת 1989  
קובץ:Lamborghini LM-002.JPG | "למבורגיני LM002"
קובץ:Lambo LM 002 1.jpg | "למבורגיני LM002", שנת 1991  
קובץ:Lamborghini LM002 Gen1 1986-1992 sideleft 2012-03-22 A.jpg | "למבורגיני LM002"
קובץ:Lamborghini LM002 Gen1 1986-1992 backright 2012-03-22 A.jpg | "למבורגיני LM002"
קובץ:1989 Lamborghini LM002 in Long Island, front view.jpg | "למבורגיני LM002"



קובץ:Lamborghini LM002 Brunei 1989 side 2009-03-14 A.jpg | "למבורגיני LM002" - סטיישן, שנת 1989, בבעלות חסן אל-בולקיה, סולטאן ברוניי
קובץ:Lamborghini LM002 Brunei 1989 front 2009-03-14 U.jpg | "למבורגיני LM002" - סטיישן, שנת 1989, בבעלות חסן אל-בולקיה, סולטאן ברוניי
קובץ:Lamborghini LM002 Brunei 1989 frontleft 2009-03-14 U.jpg | "למבורגיני LM002" - סטיישן, שנת 1989, בבעלות חסן אל-בולקיה, סולטאן ברוניי
קובץ:Lamborghini LM002 Brunei 1989 back 2009-03-14 U.jpg | "למבורגיני LM002" - סטיישן, שנת 1989, בבעלות חסן אל-בולקיה, סולטאן ברוניי



## קישורים חיצוניים

* 
* 

## הערות שוליים

קטגוריה:טנדרים
קטגוריה:מכוניות סטיישן
קטגוריה:רכבי שטח ופנאי גדולים
LM002
קטגוריה:דגמי מכוניות שהושקו ב-1986
קטגוריה:כלי רכב איטלקיים
קטגוריה:כלי רכב צבאיים
אזמה ורוי

ממוזער|270px
**אזמה ורוי** (באנגלית: **Esme & Roy**) היא סדרת טלוויזיה אמריקאית המשודרת בערוץ הופ! בדיבוב לעברית החל משנת 2019. הסדרה הופקה בשיתוף עם סטודיו Nelvana (ריינג'ר רוב) ו-Sesame Workshop , היוצרים של רחוב סומסום.

## עלילת הסדרה
הסדרה עוקבת אחרי ילדה בת 8 בשם אזמה וחברה הטוב, מפלצת בשם רוי, אשר שומרים על המפלצות הקטנות בעיירת המפלצות מונסטרדייל. בכל פרק אזמה ורוי פותרים יחד בעיה חדשה באמצעות משחקים ושירים. החוויות שהמפלצות הקטנות חוות ביום יום, דומות לחוויות של ילדים במציאות והגישה המיוחדת של אזמה ורוי לפתור בעיות מוכרות, יכולה להוות השראה עבור משפחות ומטפלים.

## סקירת הסדרה

## פרסים
בשנת 2019 הסדרה זכתה בפרס "הסדרה החדשה הטובה ביותר לפרה-סקול" בטקס Kidscreen Awards.

## קישורים חיצוניים

* אזמה ורוי, באתר הופ!
* 

קטגוריה:סדרות טלוויזיה אמריקאיות לילדים
קטגוריה:סדרות הנפשה אמריקאיות
קטגוריה:HBO Max: תוכן מקורי
קטגוריה:ערוץ הופ!: תוכניות רכש
קטגוריה:סדרות טלוויזיה אמריקאיות שעלו לשידור בשנת 2018
למבורגיני אורוס

**למבורגיני אורוס** היא מכונית ספורט במרכב קרוסאובר, בעלת ארבעה מקומות ישיבה, שמיוצרת על ידי למבורגיני משנת 2018. היא נחשפה ב-4 בדצמבר 2017. ב-23 באפריל 2012 בתערוכת הרכב הבינלאומית של בייג'ינג הציגה למבורגיני את דגם הקונספט המקדים.

## פיתוח וייצור
הייצור החל בפברואר 2018. באותה שנה יוצרו 1,000 יחידות, ובמהלך 2019 תוכננו לייצור 3,500 יחידות. לצורך כך הורחב המפעל בסנטאגה בולוניה. מחיר הרכב עומד על 157,800 לירה שטרלינג / 200,000 דולר (דגם בסיסי, שנת 2019). ביולי 2020 הכריזה החברה על היחידה ה-10,000 של האורוס.

## מפרט טכני
האורוס משווקת עם יחידת הנעה אחת.

* **הנעה כפולה**: מנוע בנזין V8 צילנדרים בנפח 4.0 ליטר טווין-טורבו המספק כ-650 כ"ס ב-6,000 סל"ד ומומנט מרבי של 86.7 קג"מ בין 2,250 ל-4,500 סל"ד. תיבת הילוכים אוטומטית בעלת שמונה הילוכים. היא מאיצה מ-0 ל-100 קמ"ש בתוך 3.6 שניות ומגיעה למהירות מרבית של 305 קמ"ש. צריכת הדלק המשולבת עומדת על 8.1 ק"מ לליטר. פליטת הפחמן דו-חמצני עומדת על 279.0 גרם לק"מ בתקן NEDC.

## למבורגיני אורוס פרפורמנטה
למבורגיני אורוס פרפורמנטה היא גרסת הביצועים הגבוהים לאורוס הרגילה שנחשפה ב-20 באוגוסט 2022. גרסה זו כוללת עיצוב ספורטיבי ואגרסיבי, הנמכת מרכב ב-20 מ"מ, תא הנוסעים עשוי ברובו מאלקנטרה כהה במקום עור לצד גימור בקרבון מט חשוף. גלגל ההגה מחובר למערכת היגוי אחורית עם תגובה מהירה יותר לשיפור חדות הניהוג.

בתחום ההנעה מותקן אותו מנוע 4.0 ליטר V8 טוויו-טורבו כמו בשאר גרסאות האורוס אך בגרסה משופרת במעט עם הספק מרבי של 666 כ"ס ומומנט מרבי של 86.6 קג"מ, תוספת של 16 כ"ס לעומת האורוס הרגילה כאשר המומנט המרבי נותר ללא שינוי. התאוצה מ-0 ל-100 קמ"ש של 3.3 שניות ומהירות מרבית של 306 קמ"ש, זאת לעומת 3.6 שניות באורוס הרגילה.

## גלריה

קובץ:Lamborghini URUS (1).jpg|מבט קדמי
קובץ:2019 Lamborghini Urus, rear 7.20.19.jpg|מבט אחורי
קובץ:2019 Lamborghini Urus, front 7.20.19.jpg|מבט לצד
קובץ:Lamborghini Urus 07.jpg|מבט לתא הנהג ולוח המחוונים
קובץ:Lamborghini Urus 08.jpg|מבט למנוע


## קישורים חיצוניים

* 
* 
* 

## הערות שוליים

אורוס
קטגוריה:מכוניות ספורט
קטגוריה:קרוסאובר
קטגוריה:כלי רכב המורכבים באיטליה
קטגוריה:דגמי מכוניות שהושקו ב-2018
פייג' טורקו

**ג'ין פייג' טורקו** (באנגלית: **Jean Paige Turco**; נולדה ב־17 במאי 1965) היא שחקנית קולנוע וטלוויזיה אמריקאית. ידועה בעיקר בזכות תפקידה כאפריל אוניל בסרטים "צבי הנינג'ה 2: סודו של הריר" ו"צבי הנינג'ה 3", ותפקידה כאביגיל גריפין בסדרת הדרמה הפוסט-אפוקליפטית "100" של רשת The CW.

## ילדותה
טורקו נולדה לג'ויס ז'אן ודייוויד וינסנט טורקו, בבוסטון, מסצ'וסטס. בגיל שנה אמה העבירה אותם לספרינגפילד, מסצ'וסטס, שם גדלה, לאחר מות אביה. היא ממוצא איטלקי, צרפתי ואנגלי. היא לקחה שיעורי בלט כילדה קטנה ותכננה להפוך לבלרינה קלאסית. היא למדה בבית הספר בנטיק, מסצ'וסטס, והופיעה כסולנית בקונסרבטוריון המחול של ניו אינגלנד, בלהקת תיאטרון הבלט של אמהרסט ובלהקת הבלט המערבית של מסצ'וסטס. פציעה בקרסול סיימה את האפשרות לבלט מקצועי.

## קריירה
טורקו עשתה את הופעת הבכורה שלה בטלוויזיה בשנת 1987, באופרת הסבון של CBS "אור מנחה", והופיעה באופרת הסבון "כל ילדיי" כמלאני קורטלנד. היא החליפה את ג'ודית הוג בתפקיד אפריל אוניל בסרטי "צבי הנינג'ה 2: סודו של הריר" ובסרט ההמשך "צבי הנינג'ה 3". לאחר מכן היא כיכבה במספר סרטים קטנים וחזרה לטלוויזיה. בהמשך כיכבה בתפקיד משני ב-NYPD Blue כקצינה אבי סאליבן ובסדרה "שולחן לחמישה" כאנני מוט, אם חד הורית שהיא גם אלכוהוליסטית מתאוששת.

טורקו כיכבה בסדרת הדרמה The Agency. בין השנים 2001–2003. היה לה תפקיד משני בעונה השלישית של Rescue Me כמורה למדעים נל טורובי. טורקו הופיע גם בסרט "בלתי מנוצח" מ-2006, כששיחקה את קרול ורמיל, אשתו של דיק ורמיל, וב-2007 שיחקה בסרט "תוכנית משחק" לצד דוויין ג'ונסון. היא הופיעה במספר פרקים של "Damages", ושיחקה כאורחת ב"חוק וסדר מדור מיוחד".

במרץ 2014 החלה טורקו לככב בסדרת הדרמה הפוסט-אפוקליפטית של The CW, "100" בדמותה של אבי גריפין, אמה של הדמות הראשית.

בספטמבר 2003 טורקו התחתנה עם השחקן האירי אמריקאי ג'ייסון או'מרה בסאיברוק בקונטיקט. יש להם ילד אחד. ב-2017 נפרד הזוג.

## פילמוגרפיה
### סרטים

### טלוויזיה

## הצקישורים חיצוניים

## הערות שוליים

קטגוריה:שחקניות קולנוע וטלוויזיה אמריקאיות
קטגוריה:שחקני קולנוע וטלוויזיה אמריקאים
קטגוריה:אמריקאיות ממוצא איטלקי
קטגוריה:בוגרי אוניברסיטת קונטיקט
קטגוריה:בוגרות אוניברסיטת קונטיקט
קטגוריה:אמריקאיות שנולדו ב-1965
קטגוריה:אמריקאים שנולדו ב-1965
Heaven Sent (אלבום של ריטה)

**Heaven Sent** (בעברית: **שמים שלחו**) הוא אלבום אולפן בין-לאומי של הזמרת-יוצרת הישראלית ריטה שיצא ב-7 במאי 2015. והאלבום השלישי שהוקלט מחוץ לישראל.

## רשימת השמעה

## שירים
* "Let Freedom Ring" הופיע לראשונה באלבומו של ג'ון ווייטהד, שיצא לאור בשנת 1998. ריטה ווויטהד הופיעו לראשונה עם השיר באנדרטת לינקולן בוושינגטון.
* "Love Has Begun" יצא לאור כסינגל בשנת 2009 והוא גרסה באנגלית לשיר "בוא" מאלבומה של ריטה "ימי התום".
* "Come to Me" הוא גרסה באנגלית לשיר "חברה" מאלבומה של ריטה "ימי התום".

## קישורים חיצוניים

* Heaven Sent באתר CD Baby
* Heaven Sent באתר נאפסטר
* Heaven Sent באתר אמזון
* Heaven Sent באתר Rita Queen Of Song
* Heaven Sent באתר Let Freedom Ring
* 

## הערות שוליים

קטגוריה:אלבומי ריטה
קטגוריה:אלבומים באנגלית
בובי דריסקול

**בובי דריסקול** (באנגלית: **Bobby Driscoll**; 3 במרץ 1937 – 30 במרץ 1968) היה שחקן קולנוע וטלוויזיה אמריקאי, שהתפרסם כילד פלא בשנות ה-40. הקריירה שלו נסקה במהירות כשהיה ילד והתרסקה כשהתבגר, עד למותו כאלמוני בגיל 31.

## קורות חיים
בובי נולד בעיר סידר רפידס באיווה ובגיל ארבע עבר עם משפחתו ללוס אנג'לס. שם עבר מבחן בד וקיבל תפקיד ראשון בקולנוע בסרט "המלאך האבוד" (1943). ב-1946 שיחק בסרט "So Goes My Love".

וולט דיסני החתים אותו על חוזה וב-1946 שיחק דריסקול בסרט "שירת הדרום", ששילב משחק ואנימציה, והקריירה שלו נסקה. באותה שנה שיחק בתפקיד ראשי בסרט "כה יקר ללבי" עליו היה מועמד לפרס אוסקר לנוער שלא חולק באותה שנה.

הוא הושאל לחברת RKO להשתתף בסרט האפל "החלון" בתפקיד טומי, נער בעל דמיון מפותח שצופה ברצח ואף אחד לא מאמין לו. הסרט נחל הצלחה גדולה ודריסקול זכה בפרס אוסקר לנוער על "כה יקר ללבי" ו"החלון". פרס זה חולק בשנים 1934–1960 וזכו בו שנים עשר שחקנים. את הפרס העניק לו דונלד או'קונור.

ב-1950 גילם את ג'ים הוקינס בסרט "אי המטמון" של אולפני דיסני והקריירה שלו הגיעה לשיא בתפקיד ראשי זה.

תפקידו האחרון באולפני דיסני היה דיבוב של פיטר פן בסרט האנימציה "פיטר פן" ב-1953.

לאחר מכן פוטר והקריירה שלו החלה לדעוך. הוא הופיע בסרטים זניחים ובתוכניות רדיו טלוויזיה. הוא החל להשתמש בסמים והשתתף במספר מקרי שוד, עליהם נשא עונש מאסר של ששה חודשים.

ב-1956 נישא למרילין ג'ין ראש ונולדו להם שתי בנות ובן. הם התגרשו ב-1960.

ב-1965 עבר לניו יורק והיה חבר בסדנת "בית החרושת" של אנדי וורהול. מצבו הכללי הידרדר בשל הסמים.

## מותו
ב-30 במרץ 1968 נמצא דריסקול מת בבניין נטוש באיסט וילג'. נתיחה לאחר המוות הראה שמת מאי ספיקת לב שנגרם כתוצאה מטרשת עורקים בשל השימוש בסמים. הוא לא זוהה ונקבר בבית קברות לאלמונים ב-Hart Island ליד הברונקס. איש לא התעניין לאן נעלם.

רק לאחר 19 חודשים החלה אימו לחקור היכן הוא נמצא כי רצתה שייפגש עם אביו הגוסס. בעזרת טביעות אצבעות שהיו בידי המשטרה מתקופת מאסרו ומגופתו, זוהה האלמוני כבובי דריסקול והונחה מצבה על קברו.

לבובי דריסקול יש כוכב בשדרת הכוכבים של הוליווד.

## קישורים חיצוניים

* הילד האבוד - סיפורו של בובי דריסקול, באתר יוטיוב
* בובי דריסקול מקבל פרס אוסקר לנוער, באתר יוטיוב
* 

קטגוריה:אמריקאים ילידי איווה
קטגוריה:סידר רפידס (איווה): אישים
קטגוריה:ערכים שבהם תבנית בריטניקה אינה מתאימה
קטגוריה:שחקני קולנוע וטלוויזיה אמריקאים
קטגוריה:ילדי פלא
קטגוריה:זוכי אוסקר: צעירים
קטגוריה:מדבבים אמריקאים
קטגוריה:אישים שהונצחו בשדרת הכוכבים של הוליווד: קולנוע
קטגוריה:שחקנים ילדים אמריקאים
קטגוריה:מורשעים בדין בארצות הברית
קטגוריה:אמריקאים שנולדו ב-1937
קטגוריה:אמריקאים שנפטרו ב-1968
צ'רצ'יל בבינגטון

**צ'רצ'יל בבינגטון** (באנגלית: **Churchill Babington**; 11 במרץ 1821 – 12 בינואר 1889) היה כומר אנגלי, חוקר עתיקות ופרופסור של קתדרת דיסני לארכאולוגיה באוניברסיטת קיימברידג' (כיהן בתפקיד זה בשנים 1879 – 1865).

צ'רצ'יל בבינגטון קיבל השכלה ביתית ובשנת 1839 החל לימודים באוניברסיטת קיימברידג' אותה סיים בשנת 1843. בשנת 1845 הוא זכה בפרס על העבודה The Influence of Christianity in promoting the Abolition of Slavery in Europe. הוא המשיך בלימודים ובשנת 1846 סיים את הדוקטורט. הוא שימש ככומר בקהילות שונות. בשנת 1865 הוא מונה לפרופסור לארכאולוגיה באוניברסיטת קיימברידג' במקום ג'ון מרסדן. ההרצאות שלו התייחסו בעיקר לכלי חרס של יוון העתיקה ורומא העתיקה וגם לתחום הנומיסמטיקה. 

בנוסף לעתיקות הוא כתב מאמרים בבוטניקה ואורניתולוגיה. בשנת 1843 הוא נבחר לאגודה הלינאית של לונדון.

בשנת 1849 צ'רצ'יל בבינגטון פרסם עבודה נרחבת על הכמורה של המאה ה-17. הוא פעל לדפוס ראשון של מספר פפירוסים שהתגלו במחצית המאה ה-19. בשנת 1855 הוא פרסם ספר Benefizio della Morte di Cristo על תקופת הרפורמציה באיטליה.

## קישורים חיצוניים
* קורות חיים

קטגוריה:ארכאולוגים בריטים
קטגוריה:סגל אוניברסיטת קיימברידג'
קטגוריה:בעלי תואר דוקטור מאוניברסיטת קיימברידג'
קטגוריה:בריטים שנולדו ב-1821
קטגוריה:בריטים שנפטרו ב-1889
נבו רוזי

**נבו רוזי** (נולד בשנת 1993) הוא סופר ועורך ספרותי ישראלי.

## ביוגרפיה
נבו רוזי נולד בשנת 1993, בתל אביב. הוא סיים את לימודיו בבית הספר עירוני י"ד ושירת בצבא הגנה לישראל ביחידה 8200.

בגיל 24 הוציא לאור את ספר הביכורים שלו - '100 דרכים לאבד את עצמך בהודו' - דרך הוצאת ספרי ניב, אותו הוא כתב במהלך הטיול שלאחר שירותו בצה"ל. הספר הוא מסוגת פרוזה, מקור. והוא עוסק בחוויות שונות של המטייל הטיפוסי במסעו מלא התרחשויות ברחבי נופיה הפלאים ותרבות האקזוטית של הודו. את הספר הוא הוציא בעזרת מימון המונים באתר הדסטארט. במאי 2017, עם צאת הספר הוא הפך כבר בחודש הראשון לצאתו לרב מכר, ממנו נמכרו כ-15,000 עותקים בשנה הראשונה. ספרו השני, '100 דרכים לחזור', יצא לאור בנובמבר 2018 בהוצאת 'ספרי ניב'. כמו קודמו, גם הוא הפך לרב מכר מיד עם צאתו לאור ונכנס לעשרת הספרים הפותחים של צומת ספרים. בשנת 2020 החל לשדר פוטקאסט אינטרנטי בנושא סופרים.

## ספריו
* נבו רוזי, **100 דרכים לאבד את עצמך בהודו**, ספרי ניב, 2017
* נבו רוזי, **100 דרכים לחזור**, ספרי ניב, 2018

## קישורים חיצוניים
* 
* 
* ביקורות על הספר '100 דרכים לאבד את עצמך בהודו באתר נוריתה
* ריאיון עם הסופר באתר 'דרכים'
* פודקסט באתר 'קפה ועוגה' על ספריו של נבו רוזי
* עמוד האינסטגרם הרשמי של ספרי נבו רוזי
* פרק נבחר מתוך הספר באתר 'מסע אחר'
* נבו רוזי - בלוג

## הערות שוליים

קטגוריה:בוגרי תיכון עירוני י"ד (תל אביב)
קטגוריה:סופרים ישראלים
קטגוריה:עורכים ספרותיים ישראלים
קטגוריה:ישראלים שנולדו ב-1993
סיימון (סדרת טלוויזיה)

**סימון הארנב** (בצרפתית: **Simon**) היא סדרת אנימציה צרפתית המבוססת על סדרת הספרים של הסופרת סטפאני בלאק , אשר שודרה לראשונה בצרפת בשנת 2016. הסדרה עלתה לשידור בישראל בדיבוב לעברית בערוץ הופ! בשנת 2017.

## עלילת הסדרה
סימון גר עם הוריו ואחיו הקטן אדם. יחד איתם ועם חבריו הוא מתמודד עם מצבים יום יומיים של עולם הילדים, כמו פחדים וקשיים, ופותר אותם בעזרת דמיון ותושייה.

סימון אמנם נראה כמו ארנבון, אך למעשה הוא ילד קטן ונמרץ. הוא לוקח יוזמה, יצירתי ואף עקשן. הוא לא אוהב להפסיד, אבל מבין שכך הוא לומד מטעויות. סיימון אוהב בעיקר להתלבש כמו גיבור על, אותו הוא מכנה "סופר ארנב". אחיו אדם מתלבש גם הוא כמו גיבור על אותו הוא מכנה "סופר אדם".

## קישורים חיצוניים
* 

* "סימון", במיזם "אישים" לתיעוד היצירה הישראלית
* סימון הארנב באתר הופ!

קטגוריה:סדרות טלוויזיה צרפתיות לילדים
קטגוריה:סדרות הנפשה צרפתיות
קטגוריה:ערוץ הופ!: תוכניות רכש
קטגוריה:תוכניות טלוויזיה בשפה הצרפתית
קטגוריה:סדרות טלוויזיה צרפתיות שעלו לשידור בשנות ה-2010
רון ברווזון

שמאל|270px|כיתוב תמונה
**רון ברווזון** (באנגלית: **P. King Duckling**) היא סדרת אנימציה אמריקאית-סינית ששודרה לראשונה בשנת 2016 בארצות הברית. הסדרה נוצרה על ידי ג'וש זליג (Josh Selig), שהיה הכותב של רחוב סומסום והמפיק של מטוסי על, תפודים קטנים, אובי ופינת הציפורים. הסדרה משודרת בישראל בערוץ הופ! בדיבוב לעברית החל משנת 2017.

מטרת הסדרה היא לעורר חשיבה חיובית, סקרנות ולהיות נאמן לעצמך.

## עלילת הסדרה
רון הוא ברווזון חסר פחד, בעל חלומות ורעיונות שמכניסים אותו ואת חבריו, נועה וצ'יקו, לבעיות לא צפויות. החבורה מוצאת בכל פעם דרכים יצירתיות כדי לפתור את הבעיות. רון ברווזון, נועה וצ'יקו, גרים בעיר גבעת אור אשר נמצאת בעמק בין הרים כחולים.

## דמויות
* **רון ברווזון** (באנגלית: P. King Duckling) - ברווז קטן בעל ביטחון עצמי שחושב שהוא החכם והיפה ביותר בסביבה. ברווז אופטימי שתמיד מוצא דרכים יצירתיות להתגבר על מכשולים.
* **נועה** (באנגלית: Wombat) - וומבטית, חכמה במיוחד, שתמיד עוזרת לרון ברווזון בעת צרה.
* **צ'יקו** (באנגלית: Chumpkins) - חזרזיר שמעביר את רוב זמנו באכילת לפת ומשחקי מחשב, אוהב את חבריו ותמיד מוכן לעזור בכל דרך שיוכל.

## קישורים חיצוניים
* 

* רון ברווזון באתר הופ!
* 
* 
* נתוני הסדרה

קטגוריה:ערוץ הופ!: תוכניות רכש
קטגוריה:סדרות הנפשה אמריקאיות
קטגוריה:דיסני ג'וניור: סדרות
קטגוריה:סדרות טלוויזיה אמריקאיות שעלו לשידור בשנת 2016
למבורגיני אורראקו

**למבורגיני אורראקו** (באיטלקית: **Lamborghini Urraco**) היא מכונית ספורט בתצורת קופה מתוצרת יצרנית מכוניות הספורט האיטלקית למבורגיני אשר יוצרה בין השנים 1972 – 1979 בעיירה Sant'Agata Bolognese  במטרופולין של בולוניה  במחוז אמיליה-רומאניה באיטליה.

## דגמים

* "P200" - יוצרו 66 יחידות.
* "P250" - יוצרו 520 יחידות.
* "P250" סוג "P111s" (יוצא לארצות הברית בין השנים 1974–1976, 21 יחידות בעלי מנוע 1,994 סמ"ק המפיק 182 כ"ס).
* "P300" - יוצרו 190 יחידות
* "Urraco Bob".

### "למבורגיני אורראקו"

* יוצרו 791 יחידות.
* 2 דלתות.
* מספר נוסעים: 2+2.
* מנוע מרכזי-אחורי.
* מנוע בנזין.
* סוג הנעה: הנעה אחורית.
* בדגם מכונית-על **[[Cizeta-Moroder V16T]]** מתוצרת יצרנית הרכב האיטלקי Cizeta Automobili הורכבו 2 מנועים של "למבורגיני אורראקו" (כל מנוע V8 צילינדרים, סך הכל V16 ב-90°, 5,995 סמ"ק המפיקים 548 כ"ס).

### תאוצות
* תאוצה בין 0–100 קמ"ש היא 7.2 שניות (דגם P300).
* תאוצה בין 0–100 קמ"ש היא 6.9 שניות (דגם P250).
* תאוצה בין 0–100 קמ"ש היא 5.6 שניות (דגם P300).

## תמונות

קובץ:Lamborghini Urraco S - Flickr - exfordy.jpg | "למבורגיני אורראקו" דגם "S"
קובץ:1974 Lamborghini Urraco S (31202153236).jpg| "למבורגיני אורראקו" דגם "S", שנת 1974
קובץ:Lamborghini Urraco P111 - Flickr - Alexandre Prévot (1).jpg| "למבורגיני אורראקו" P111
קובץ:Lamborghini Urraco P111 - Flickr - Alexandre Prévot (2).jpg| "למבורגיני אורראקו" P111
קובץ:Lamborghini Urraco P300 (9696988924).jpg| "למבורגיני אורראקו" דגם "P300"
קובץ:Lamborghini Urraco P300 1979 (Kirchzarten) jm20730.jpg| "למבורגיני אורראקו", דגם "P300", שנת 1979
קובץ:Lamborghini Urraco P300 pic-2.JPG| "למבורגיני אורראקו", דגם "P300"
קובץ:Lamborghini Urraco P300 pic-3.JPG| "למבורגיני אורראקו", דגם "P300"
קובץ:Lamborghini Urraco P300 pic-4.JPG| "למבורגיני אורראקו", דגם "P300"
קובץ:1976LamborghiniUrracoP300-rear.jpg| "למבורגיני אורראקו", דגם "P300", שנת 1976
קובץ:Sports Car Museum Lány - Lamborghini Urraco (cockpit).jpg| "למבורגיני אורראקו" מבט לתא הנהג ולוח מחוונים
קובץ:Lamborghini Urraco P250 fl.jpg| "למבורגיני אורראקו", דגם "P250"
קובץ:Lamborghini Urraco engine.jpg | "למבורגיני אורראקו" - מבט למנוע


## קישורים חיצוניים

* 
* 

## הערות שוליים

קטגוריה:מכוניות ספורט
קטגוריה:מכוניות קופה
אורראקו
קטגוריה:דגמי מכוניות שהושקו ב-1972
קטגוריה:כלי רכב איטלקיים
קטגוריה:מכוניות מנוע מרכזי
ופל כלב הפלא

**ופל כלב הפלא** (באנגלית: **Waffle The Wonder Dog**) היא סדרת טלוויזיה בריטית לילדים שעלתה לשידור בשנת 2018 ומשודרת בישראל בערוץ הופ! בדיבוב לעברית.

## עלילת הסדרה
משפחת פעמוני-בל (במקור-Brooklyn-Bell) היא משפחה חדשה ומעורבת שזה עתה עברה לגור ביחד. המשפחה קיבלה באחת ממתנות החתונה גור כלבים מסוג פודל ששינה את חייהם לנצח. וופל הוא כלב שובב וקסום שיודע לדבר ובעזרת היכולות שלו הוא מצחיק את המשפחה והסובבים אותו ומאחד בין כולם.

ממוזער|שמאל|270px

## קישורים חיצוניים
* 
* 
* ופל כלב הפלא באתר הופ!
* Waffle the Wonder Dog באתר BBC

קטגוריה:ערוץ הופ!: תוכניות רכש
קטגוריה:סדרות טלוויזיה בריטיות לילדים
קטגוריה:סדרות טלוויזיה בריטיות שעלו לשידור בשנות ה-2010
קטגוריה:סדרות CBeebies
אנטוניו דה אבראו

**אנטוניו דה אבראו** (באנגלית: **António de Abreu**; בערך 1480 - 1514) היה נווט פורטוגזי במאה ה-16. הוא השתתף בכיבוש הורמוז בצי בפיקודו של אפונסו דה אלבוקרקי בשנת 1507, וכן בכיבוש מלאקה בשנת 1511, שם הוא נפצע. כשהוא יצא ממלאקה בנובמבר 1511 עם ארבע אוניות, במסע גישוש אל 'איי התבלין' של מלוקו, הוא הוביל את המשלחת האירופית הראשונה שהגיעה לאי טימור ולאיי בנדה באינדונזיה בשנת 1512.

## משלחות
ב־25 ביולי 1511, במהלך כיבוש מלאקה, הוביל אנטוניו דה אבראו את הצי הסיני שעלה במעלה הנהר בזמן גאות, ואפשר לצי הפורטוגלי לנחות ולכבוש את העיר בחודש אוגוסט. אברו נפצע קשה בפנים, לאחר שאיבד מעט שיניים ולשון, אבל סירב להצעת אלבוקרקי לותר על הפיקוד.

בנובמבר באותה שנה, לפני שעזב את מלאקה, שלח שגרירים לפגו וסיאם. אלבוקרקי סמך על אבראו ומינה אותו להיות מפקד של צי ארבע אוניות ששטו לחפש אחר "איי התבלין". אבראו היה קפטן באונייה "סנטה קתרינה", סגן המפקד היה פרנסיסקו סרורה האונייה "סבאיה", וכלי שיט ה"קרוואן", היו בפיקודו של סימאו אפונסו ביסאגודו, לאחר שהיה נווט של פרנסיסקו רודריגס, קרטוגרף מיומן שתיעד משלחת זו. עם צוות של 120 פורטוגזים ו-60 עבדים הם הונחו על ידי נווטים מלאיים דרך ג'אווה, איי סונדה הקטנה ואי אמבון לאיי בנדה, לשם הגיעו בתחילת 1512.

הם נשארו באיי בנדה כחודש, קנו ומילאו את ספינותיהם באגוז מוסקט וציפורן. לאחר מכן הפליג אבראו לאמבובינה ואילו סגן מפקד סררו הפליג קדימה למולקות אך ספינתו טבעה.

אבראו חזר למלאקה בדצמבר 1512, משם יצא להודו עם פרנאו פירס אנדראדה בינואר 1513, משם הפליג לפורטוגל.

הוא נפטר באיים האזוריים לפני שהגיע לפורטוגל היבשתית.

## הערות שוליים

קטגוריה:מגלי ארצות פורטוגזים
קטגוריה:נווטים
קטגוריה:המסעות הפורטוגזיים בעידן התגליות
קטגוריה:נפטרים ב-1514
מכאן ואילך: מאסף לעברית עולמית

**מכאן ואילך: מאסף לעברית עולמית** הוא כתב עת היוצא לאור מדי שנה, החל משנת 2016. **מכאן ואילך** יוצא לאור בהוצאת היידית "מֶדֶם" בפריז, בעריכת טל חבר-חיבובסקי.

בכותרת **מכאן ואילך** נכתב כי הוא "מוקדש לקיומה המפוזר של העברית כלשון עולמית במרחב ובזמן".

פרופסור פניה עוז-זלצברגר כתבה בסקירתה למיזם:

## המאסף הראשון
המאסף הראשון שיצא לאור בשנת 2016, הורכב משלושה חלקים מרכזיים: מאמרים, שירים וסיפורים:

1. **מאמרים**
*"מכורה נודדת", דניאל בויארין
*גלות אינטלקטואלית: נוכרים ואנשי שוליים", אדוארד סעיד
*"הבראיזם גרמני וראשית השירה העברית החדשה", עפרי אילני
*"הלשון המשובש: לפנומנולוגיה של לשון הקודש", אלעד לפידות
*"מ'שפה אחת' ל'דעת אחת': לשון הקודש ותרגום התורה", מירה בלברג
*"ראבידוביץ' בברלין", דוד נתן מאיירס

2. **שירים**
*"פוגת מוות", פאול צלאן
*"אני מלמד מדיטציה את העץ", אדמיאל קוסמן
*"שמש בבקבוק פלסטיק", סמי שלום שטרית
*"אירופה", ויקטור קלמפרר
*"צאת ובוא", יער חבר
*"שירים להראל", ז'יל רוזייה

3. **סיפורים**
*"לישון", איזולדה קורץ
*"קופרניקוס", בוריס גרוס
* "העניין", שרון הורודי
*"תפוח אדמה עם סוס", צבי בן־דור בנית

## קישורים חיצוניים
*עמוד הבית
* עמוד הפייסבוק
* 

קטגוריה:עיתונות בעברית
קונבאייר B-36 פיסמייקר

**קונבאייר B-36 פיסמייקר** או בכינויו "משכין שלום" הוא מפציץ אסטרטגי כבד של חברת קונבאייר, אשר הופעל בידי חיל האוויר של ארצות הברית בין השנים 1949–1959.

## מאפיינים טכניים
ה-B-36 היה מטוס הבוכנה הגדול ביותר שיוצר אי פעם (בעל מוטת כנפיים של 70 מטר) וגם המפציץ הראשון שיכול היה לשאת את כל סוגי פצצות הגרעין של ארצות הברית (בתקופתו) בלי שום שינוי במבנה המטוס. עם טווח של 16,000 קילומטר ועומס מרבי של 87,200 קילוגרמים (פי 10 מ־B-17 מבצר מעופף), היה ה-B-36 מסוגל לטוס טיסה בין יבשתית ללא תדלוק. בהיותו מטוס גדול ממדים הוא נוצל גם לטיסות מודיעין כאשר הותקנו על המטוס מצלמות רבות.

המטוס התאפיין בהנעה ייחודית של שישה מנועי בוכנה כוכביים בני 28 צילינדרים כל אחד מסוג פראט אנד וויטני R-4360 וואספ מייג'ור המפיקים יחד 18,000 כוחות סוס, כשכל אחד הניע מדחף דוחף גדול בן שלושה להבים בקוטר 5.8 מטר. החל מדגם B-36D נוספו עוד 4 מנועי סילון מסוג ג'נרל אלקטריק J47, צמד קרוב לקצה כל כנף לשיפור מרחק ההמראה והמהירות הסופית, ובכך היו במטוס 10 מנועים, יותר מכל מטוס אחר ביצור סדרתי.

מספר רב זה של מנועים פגם באמינות המטוס ודרש תחזוקה רבה. בייחוד נודעו מנועי הוואספ מייג'ור כצורכי שמן רב, מה שחייב התקנת מכל שמן בן 100 גלון (380 ליטר) בצמוד לכל מנוע. כמו כן, כל מנוע דרש החלפת 56 מצתים (336 מצתים בסך הכל) לעיתים תכופות בשל השימוש בדלק עתיר עופרת באוקטן 145 למניעת נקישות במנוע, מטלה מתישה במיוחד שכן גודלו העצום של המטוס לא אפשר את הכנסתו להאנגרים סטנדרטיים ורוב עבודות התחזוקה נעשו תחת כיפת השמים, לרוב בבסיסים ארקטיים באלסקה.

## פעילות
פיתוח המטוס החל בשנת 1941. הוא היה המטוס היחיד שהיה יכול להגיע לתחומי ברית המועצות תוך טיסה טרנס-אטלנטית.

מספר המטוסים שנבנו הוא 384 יחידות, ועלות יחידה הייתה 4.1 מיליון דולר (34.6 מיליון דולר במונחי 2018).

ה-B-36 שנכנס לשירות בשנת 1948, היה פלטפורמת הנשק הגרעיני העיקרית של פיקוד האוויר האסטרטגי, עד שהוחלף על ידי מטוס הבואינג B-52.

בשנת 1950 התרחשה התרסקות מטוס B-36 בקולומביה הבריטית. בהמשך עוד כמה מטוסים מדגם זה היו מעורבים בתאונות. בשנת 1957, במהלך טיסה המטוס איבד פצצה גרעינית מספר קילומטרים לפני נחיתה. הפצצה לא הופעלה.

## קישורים חיצוניים

קטגוריה:קונבאייר
קטגוריה:מפציצים אמריקאיים
מפלצות העל

**מפלצות העל** (באנגלית: **Super Monsters**) היא סדרת אנימציה אמריקאית-ישראלית לילדים שיצר אבי ארד, מפיק ישראלי-אמריקני שייסד את אולפני הסרטים של מארוול והופקה על ידי נטפליקס. הסדרה נוצרה במטרה להעשיר את דמיונם של הילדים ולהציג להם באופן ידידותי יצורים אשר בדרך קבע נועדו להפחיד אותם. מפלצות העל משודרת בישראל בערוץ הופ! בדיבוב לעברית החל משנת 2017.

בהשראת הסדרה הופקו ספיישלים וסדרות המשך אשר הופצו גם בנטפליקס.

## סקירת סדרה

## עלילת הסדרה
הסדרה עוסקת במפלצות העל שהן הילדים של המפלצות המוכרות בכל העולם. למפלצות העל יש זהות כפולה - ילדים רגילים ביום ומפלצות בלילה. בסוף כל יום, כאשר השמש שוקעת, הילדים הופכים להיות מפלצות על והלימודים בבית הספר למפלצות "קילשוני אביב" מתחילים. החבורה לומדת איך לשלוט בהצלחה בכוחות העל שלה ובכישורים של כל אחת מהן, ולהיות האנשים הטובים ביותר והמפלצות המוצלחות ביותר שהם יכולים להיות. מפלצות העל עוברות הרבה ניסיונות וטעויות, עד שכולן לומדות לשלוט בהצלחה בכוחות העל שלהם ולומדות את הכישורים החברתיים שלהם יזדקקו כדי להיות מוכנות לגן הילדים.

## הדמויות
* **דראק** - ערפד בן 4 בעל יכולת לעוף. לאחר שקיבל את החיה המפלצתית שלו, הוא יכול להשתגר ממקום למקום
* **קליאו** - מומיה בת 4 שיכולה ליצור סופות חול וטורנדו. לאחר שקיבלה את החיה המפלצתית שלה, היא יכולה ליצור גלשן מרחף מחיפושית זהב
* **לובו** - איש זאב בן 3 בעל יכולת של מהירות על. לאחר שקיבל את החיה המפלצתית שלו, הוא מסוגל לשים לב לדברים סביבו כאילו הוא איטי, אבל הוא בעצם מהיר מאוד.
* **קטיה** - מכשפה צעירה בת 4 שלעיתים מתקשה לדבר. לאחר שקיבלה את החיה המפלצתית שלה, הקסמים שלה מתחזקים.
* **זואי** - זומבית בת 4 שיכולה לעבור דרך קירות וחפצים. לאחר שקיבלה את החיה המפלצתית שלה, היא מסוגלת להעביר חפצים או אנשים כשהיא הולכת איתם דרך חפצים אחרים
* **פרנקי** - בנו של המפלצת של פרנקנשטיין בן 4 בעל סופר כוח. לאחר שקיבל את החיה המפלצתית שלו, הוא מסוגל לגדול ולחזור לגודל מקורי
* **ספייק** - דרקון בן 3 שהצטרף לחבורה המפלצות בעונה השנייה. לאחר שקיבל את החיה המפלצתית שלו, הוא מסוגל לעוף
* **וידה** - שלד מעוטר לפי המסורת הלטינית מצד אביה ומצד אמה היא זאבה. בת 3 שהצטרפה לחבורה בעונה 3. היא יכולה לגרום לצמחים לגדול. בת דודו של לובו.
* **צ'רלי** - קנטאור בן 4 שהצטרף לחבורת המפלצות בעונה 3. בנו של השומר בן.
* **מלוסין** - בת ים מעופפת שתצטרף לחבורת המפלצות בעונה 3.

## קישורים חיצוניים
* 

* 
* מפלצות העל באתר הופ!

קטגוריה:ערוץ הופ!: תוכניות רכש
קטגוריה:סדרות טלוויזיה אמריקאיות לילדים
קטגוריה:סדרות טלוויזיה קנדיות לילדים
קטגוריה:סדרות הנפשה אמריקאיות
קטגוריה:סדרות הנפשה קנדיות
קטגוריה:סדרות הנפשה ממוחשבת
קטגוריה:סדרות טלוויזיה אמריקאיות שעלו לשידור בשנת 2017
דינו דן

שמאל|270px|דינו דנה

**דינו דן** (באנגלית: **Dino Dan**) היא סדרת טלוויזיה קנדית לילדים שעלתה לשידור בקנדה בשנת 2010. התוכנית משודרת בישראל בדיבוב לעברית בערוץ הופ! החל משנת 2011. הסדרה עוסקת בדינוזאורים.

## עלילת הסדרה
דן הנדרסון הוא ילד בעל דמיון מפותח, יחד עם חברים הוא יוצא למסע בעולם המודרני בו דינוזאורים משוטטים בחופשיות. הם מחפשים אחר רמזים על עולמם הפרה-היסטורי של הדינוזאורים ומלמדים את הילדים מידע חדש לגביהם כמו אוצר מילים ומינים של דינוזאורים.

## דינו דן - הרפתקאותיו של טרק (ספין אוף)
עונת המשך לדינו דן, בכיכובו של אחיו הצעיר של דן - טרק. העונה עלתה לשידור בשנת 2013. טרק הוא ילד בן 10 שמקדיש את זמנו כדי ללמוד על דינוזאורים ולעשות את הניסויים שאחיו דן לא הספיק לעשות. בסדרה ישנם חמישה עשר סוגי דינוזאורים חדשים.

## דינו דנה (ספין אוף)
עונת המשך נוספת לתוכנית. בעונה זו חוקרת הדינוזאורים היא דנה, ילדה בת 10 חובבת פלאונטולוגיה שחיה סובבים סביב דינוזאורים. אח קטן חדש מצטרף למשפחתה של דנה ובעקבות זאת, דנה לומדת על גורי דינוזאורים ומגלה דברים חדשים שלא ידעה עליהם בעבר. אבא שלה אפילו הכין לה תיק גב מיוחד שאותו היא יכולה לשנות כך שתראה כמו כל דינוזאור שהיא רוצה. כאשר היא משנה את תיק הגב שלה, הדינוזאורים רואים בה אחת משלהם, וכך היא יכולה להיות קרובה לדינוזאורים הרבה יותר מקודמיה.

עם 10 דינוזאורים חדשים, ולראשונה גם 2 יונקים פרהיסטוריים, דינו דנה ממשיכה את המסורת זוכת פרסי האמי, של שילוב העבר המרהיב בהרפתקה עכשווית.

בשנת 2020 הופץ סרט שמבוסס על הספין אוף בשם "דינו דנה: הסרט" (Dino Dana: The Movie).

## דינו דקס (ספין אוף)
עונת המשך נוספת לתוכנית.
דקס, אחיה הצעיר של דנה, רוצה לדעת איך דינוזאורים נראו וחיו. עם מדריך השדה של דינו, בדרך קסם וללא פחד הוא לומד ורואה אותם בעולמם האמיתי. קיילה, שכנתו חובבת הגאולוגיה, מצטרפת למסע הפרהיסטורי ושניהם מטילים בספק את מה שידוע לנו על דינוזאורים.

בסדרה זו, מלבד הטירנוזאורוס רקס והטריצרטופס, כל הדינוזאורים המופיעים הם,דינוזאורים חדשים שלא הופיעו בעונות הקודמות.
הסדרה שודרה לראשונה בארצות הברית ובקנדה בPrime Video  בחודש אוקטובר 2024 ובישראל החל מחודש יוני 2025 בערוץ הופ!.

## פרסים
הסדרה דינו דן משודרת ב-3 ארצות (קנדה, אוסטרליה וארצות הברית) והייתה מועמדת לפרס "ג'מיני" ב-2010 עבור התוכנית הטובה ביותר לגילאי גן-כיתה ד'. מאז, הסדרה הייתה מועמדת ואף זכתה בעוד פרסים:
* זוכת פרס הסדרה החדשה הטובה ביותר ב-Kidscreen Award לשנת 2017
* זוכת פרס הסדרה הטובה ביותר בשילוב אנימציה ולייב אקשן ב-Kidscreen Award לשנת 2018
* זוכת פרס השחקנית הטובה ביותר בסדרת ילדים ב-Daytime Emmy Award לשנת 2019
* זוכת פרס סדרת לייב אקשן לפרה-סקול הטובה ביותר ב-YMA Award לשנת 2019

## דינוזאורים ויצורים קדומים נוספים שהופיעו בסדרה

## קישורים חיצוניים
* 

* 

* דינו דן באתר הופ!
* Dino Dan במאגר הנתונים הקולנועיים IMDb
* Dino Dana במאגר הנתונים הקולנועיים IMDb

קטגוריה:ערוץ הופ!: תוכניות רכש
קטגוריה:סדרות טלוויזיה קנדיות לילדים
טאיפן מרחבי המרכז

**טאיפן מרחבי המרכז** (שם מדעי: *Oxyuranus temporalis*) הוא מין של נחש ארסי אוסטרלי מהסוג טאיפן שבמשפחת הפתניים ואחד מהמינים הארסיים ביותר בעולם.
## מאפיינים
נחש זה סווג רק ב-2007 לאחר שהופרד מהמין טאיפן חופים, אחד מתוך חמישה מינים שהוגדרו בידי המכון הבינלאומי לחקר מינים של אוניברסיטת אריזונה. הוא התגלה בידי ד"ר מארק האצ'ינסון לאחר שנמצא פרט באורך מטר על מסלול עפר בקרבת העיר פרת' שבאוסטרליה המערבית. הוא הזכיר מעט את המין פתן חום מערבי אך מבנה הראש והקשקשים שלו דומה לזה של טאיפן. מבנה הקשקשים שלו הראה שמדובר במין חדש למדע. הנחש שנמצא היה פרט צעיר וההנחה היא שנחשים בוגרים עולים על אורך 3 מטרים.

לאחר שנמצא לראשונה הוא התגלה שוב במאי 2010 במדבר ויקטוריה הגדול באוסטרליה המערבית, סמוך לגבול של אוסטרליה הדרומית. הממצאים התגלו בידי אבוריג'ינים ומבדיקה של הנחש התברר שמדובר בנקבת טאיפן באורך 1.3 מטר.

לא ידוע הרבה על הכשת הנחש אך עקב קרבתו לטאיפנים הנוספים נראה שהוא אחד מהקטלניים שבנחשי העולם.

## קישורים חיצוניים

## הערות שוליים

קטגוריה:טקסונים שתוארו בידי סטיב דונלאן
קטגוריה:ערכים שבהם תבנית בריטניקה אינה מתאימה
קטגוריה:פתניים
קטגוריה:אוסטרליה: זוחלים
קטגוריה:זוחלים: טורפי-על
קטגוריה:בעלי חיים שתוארו ב-2007
XF-103

**ריפבליק XF-103** (נקרא גם: מיירט 1954, על שם השנה בה אמור היה לצאת) היה מיזם אמריקני של חברת ריפבליק אוויאיישן לפיתוח מטוס יירוט חמוש טילים רב עוצמה, שיהיה מסוגל ליירט מפציצים סובייטים נושאי נשק גרעיני תוך טיסה במהירות גבוהה. בעקבות מכשולים שונים, בוטל הפרויקט עוד לפני פיתוח אב טיפוס.

## פיתוח
הרעיון מאחורי ה- XF-103 היה ליצור מטוס שיכול להמריא במהירות על קולית ולתת תגובה מהירה למפציצים סובייטים, לפני שהם מספיקים להטיל חימושים למטרות.

מאחר שהמטוס נדרש לטוס במהירות של מאך חמש, ובהיעדר פתרונות קירור למטוס באותה התקופה, במהירות כזו מטוס רגיל היה נשרף מהחיכוך, והחומר היחיד שיכל לעמוד בחום כזה גבוה היה טיטניום, אשר לגביו בשנות החמישים לא היה מספיק ידע. 

תוך ניסיון לפתור בעיות אלו, עלו תקלות נוספות בפיתוח מנוע ראמג'ט יציב למהירויות גבוהות, בנוסף, עלויות הפיתוח הגבוהות והתחרות על תקציבים עם פרויקטים צבאיים אחרים הקשו על המשך הפיתוח ולבסוף נסגר המיזם. 

עלות התוכנית הוערכה במחיר של 104 מיליון דולר (כ-928 מיליון דולר של 2019).

למרות שלא יצא לפועל, ה-XF-103 תרם רבות לפיתוח טכנולוגיות חדשות בתחום התעופה והחלל, והשפעתו ניכרת בפרויקטים עתידיים.

## גלריה

קובץ:Republic XF-103 mock-up.jpg|דגם בגודל מלא של XF-103 (שנת 1956 לערך)
קובץ:Republic XF-103 3-view line drawing.png|תרשים ה-XF-103


## לקריאה נוספת

* Marcelle Size Knaack, Encyclopedia of US Air Force Aircraft and Missile Systems: Volume 1, Post - World War II Fighters, 1945–1973, by Marcelle Size Knaack, Washington, D.C.: Office of Air Force History, 1978. .
* Jenkins, Dennis R. "Titanium Titan: The Story of the XF-103." Airpower, January 2004.
* Jenkins, Dennis R. and Tony R. Landis. Experimental & Prototype U.S. Air Force Jet Fighters. Minnesota: Specialty Press, 2008. .
* Jenkins, Dennis R. and Tony R. Landis. Valkyrie: North American's Mach 3 Superbomber. North Branch, Minnesota: Specialty Press Publishers & Wholesalers, 2004. .
* Pace, Steve. X-Fighters: USAF Experimental and Prototype Fighters, XP-59 to YF-23. St. Paul, Minnesota: Motorbooks International, 1991. .


## קישורים חיצוניים

* מידע מאתר המוזיאון של חיל האוויר של ארצות הברית
* 

## הערות שוליים

קטגוריה:מטוסי קרב מתוצרת ארצות הברית